The President's Analyst
<s>The President's Analyst () je američka science fiction filmska komedija snimljena 1967. godine u režiji Theodorea J. Flickera.</s><s>Protagonist, čiji lik tumači James Coburn, je psihijatar angažiran da obavlja psihonalizu američkog predsjednika te tako dobija pristup najpovjerljivim državnim tajnama zbog kojih postaje predmetom zanimanja suparničkih obavještajnih službi, ali i razotkriva veliku zavjeru telekomunikacijskih kompanija koje žele uvesti kontrolu uma svih američkih građana.</s><s>Radnja prikazuje kako mu zbog toga život dođe u opasnost, te je prisiljen bježati, pri čemu mu pomažu profesionalni ubica (čji lik tumači Godfrey Cambridge) i gej sovjetski agent (čiji lik tumači Severn Dardern).</s>

<s>The President's Analyst je sa jedne strane bio parodija tada izuzetno popularnih špijunskih filmova (uključujući one u kojima je glumio sam Coburn), ali je također nastojao iskoristiti antiestablishmentsko raspoloženje mlade publike, pa je na satirički način obrađivao dotadašnje hollywoodske  "svete krave" kao što su institucija američkog predsjednika ili FBI, čiji je šef u filmu (koga glumi Water Burke) modeliran prema tada moćnom, ali kontroverznom J. Edgaru Hooveru.</s><s>Studio Paramount Pictures je, prema svjedočenju njegovog mladog šefa Roberta Evansa, zbog toga bio izvrgnut pritisku od strane FBI i CIA-e, pa su u postprodukciji obje organizacije dobile fiktivna imena (zbog čega se film morao naknadno nasikronizirati).</s><s>The President's Analyst nije imao uspjeha kod publike, ali ga je hvalila kritika.</s><s>Kasnijim je historičarima postao zanimljiv kao jedan od prvih hollywoodskih filmova koji se, iako na humorističan način, pozabavio pitanjem gubitka privatnosti i svemoći države nasprot pojedinca u suvremenom svijetu, a što su motivi koji će postati popularni kod hollywoodskih filmaša u sljedećim decenijama.</s>

<s>Uloge 
 James Coburn ...</s><s>Dr. Sidney Schaefer
 Godfrey Cambridge ...</s><s>Don Masters
 Severn Darden ...</s><s>V.I. Kydor Kropotkin
 Joan Delaney ...</s><s>Nan Butler
 Pat Harrington, Jr. ...</s><s>Arlington Hewes
 Barry McGuire ...</s><s>Old Wrangler
 Jill Banner ...</s><s>Snow White
 Eduard Franz ...</s><s>Ethan Allan Cocket
 Walter Burke ...</s><s>Henry Lux
 Will Geer ...</s><s>Dr. Lee-Evans
 William Daniels ...</s><s>Wynn Quantrill
 Joan Darling ...</s><s>Jeff Quantrill
 Sheldon Collins ...</s><s>Bing Quantrill
 Arte Johnson ...</s><s>Sullivan
 Martin Horsey ...</s><s>1st Puddlian</s>

<s>Izvori</s>

<s>Vanjske veze</s>

<s>Američki filmovi
SF-filmovi
Filmske komedije
Politički filmovi
Satirični filmovi
Crnohumorni filmovi
Authority control 2</s>

